باش ناظیر بینالی ییلدیریم اینگیلتره‌نین پایتاختی لندن-ده تؤره‌دیلن ترور هوجومو ایله علاقه‌لی اولا‌راق تورکیه‌نین دوست و متفیق بریتانیا ایله تامامیله دایانیشما ایچینده اولدوغونو ایفاده ائتدی.
باش ناظر اؤزونون تویتر صحیفه‌سینده یازدی کی، جان ایتکی‌سینه و چوخلو سایدا اینسانین یارالانماسینا سبب اولان منفور ترور هوجوم‌لاری ایله علاقه‌لی اولا‌راق اینگیلتره‌نین کدرینی بؤلوشوروک.
دفعه‌لرله ترور سالدیریلارینین هدفی اولموش تورکیه و تورک خالقی‌نین اینگیلتره نین کدرینی درین‌دن حیس ائتدیگینی وورغولایان باش ناظیر بیلدیردی کی، بو خاین هوجوم ترورون هر نوع ونه قارشی موباریزه ده امکداشلیغین قطعیتلی شکیلده داوام ائتدیریلمه‌سی‌نین واجیب‌لیگینی بیر داها اورتایا قویموش‌دور. تورکیه اولا‌راق دوست و متفیق بریتانیا ایله دایانیشما ایچینده اولدوغوموزو بیر داها دیله گتیرمک ایستییرم. بو منفور هوجومدا هلاک اولان‌لارین یاخین‌لاری ایله بریتانیا خالقینا میللتیم و شخصیم آدین‌دان باش ساغلیغی دیلییرم.
